" آغاجری "  آدی ( "‌آغاج ارلری‌" ،  "‌اورمان اینسان‌لاری‌" ) اؤزو اؤزلوگونده تاریخی قدیم اولان بیر اتنونیم‌دیر. تورکیه تاریخچیسی ذکی ولیدی توغان‌ ین یازدیغینا گؤره، 460-جی ایلده خزر اؤلکه‌سی ندن آذربایجان ا آغاجری آدیندا بیر بوی گلمیشدیر. داها سونرا، بیز آغاجری آدینا آنادولونون ماراش داغلاریندا آوشار و بایات‌لارین قونشولوغوندا راست گلیریک. 1246-جی ایلده همین بو آغاجری‌لر ائلخانلی سرکرده‌سی بایجو نویونلا چارپیشمیشلار. آغاجری‌لرین باشقا بیر بؤلوگو ایسه اوزون ایل‌لر اردبیل یاخین‌لیغینداکی خالخال دا حاکیم اولموشلار. قزوین‌ ین اونلو الموت قالاسی‌نین ( "‌قارتال یوواسی‌" ) هولاکو خان طرفیندن فتحینه آغاجری ائلی ده قاتیلمیشدیر.